
Pritarti, kad asociacija „Saulės dominija“ rengtų projektą „Atsinaujinančių energijos išteklių panaudojimo plėtra Šiaulių mieste“ (toliau – Projektas) ir jį įgyvendintų, jei būtų gautas finansavimas, pritarti paraiškų techninės pagalbos lėšoms ir Projekto įgyvendinimui reikalingoms lėšoms bei paskolai gauti teikimui. Tarybos sprendimo projektu taip pat siekiama įpareigoti asociaciją „Saulės dominija“ kreiptis į Šiaulių miesto savivaldybės tarybą dėl paskolos ėmimo, kai paaiškės jos reikiamas dydis ir kitos sąlygos. Projekto sprendimu pritariama, kad nemažiau kaip 30 proc. Projekto metu sukurtų atsinaujinančių energijos išteklių panaudojimo pajėgumų būtų skirta energetinį nepriteklių patiriantiems asmenims. 

Tarybos sprendimo projektas parengtas vadovaujantis: 
. Lietuvos Respublikos vietos savivaldos įstatymu;
. UAB „ILTE“ generalinio direktoriaus 2024 m. balandžio 9 d. įsakymu Nr. B-65 ( https://ilte.lt/doclib/coep5z63wgf95zhx4t25c4t2t3yprzb5 ).


Parengtu Savivaldybės tarybos sprendimo projektu pritariama, kad būtų įgyvendinamas Projektas, jei būtų gautas finansavimas. 

Priėmus sprendimą, galimos pasekmės.
Šiaulių miesto savivaldybės tarybai pritarus sprendimui, asociacija „Saulės dominija“ vadovaudamasi UAB „ILTE“ generalinio direktoriaus 2024 m. balandžio 9 d. įsakymu Nr. B-65 (toliau – Aprašymas) ( https://ilte.lt/doclib/coep5z63wgf95zhx4t25c4t2t3yprzb5 ) siektų gauti finansavimą tiek konsultavimo paslaugoms, tiek ir atsinaujinančių energijos išteklių panaudojimo pajėgumų plėtojimui Šiaulių mieste. 
Aprašyme numatoma, kad įrengtos ar įsigytos elektrinės pajėgumų dalis turi būti perduodamos energetinį nepriteklių patiriantiems asmenims. Energetinį nepriteklių patiriančiu asmeniu laikomas asmuo, turintis teisę į socialinę pašalpą, kaip tai nustatyta Lietuvos Respublikos piniginės socialinės paramos nepasiturintiems gyventojams įstatyme.
Finansavimo formos yra dotacija (iki 50 proc.) ir lengvatinė paskola. Paskolai taikoma 1 proc. metinė palūkanų norma + 6 mėn. EUROBOR, bet ne daugiau 3 proc. 
Aprašyme numatytos šios tinkamos finansuoti išlaidos:

	pasirengimo projektui įgyvendinti veiklų išlaidos: pasirengimo statybai ir prijungimo dokumentacijos parengimo išlaidos iki rangos sutarties pasirašymo;  
	sklypo paruošimo elektrinės įrengimui darbų išlaidos; 
	privažiavimo kelių iki sklypo, kuriame įrengiama elektrinė, statybos išlaidos, kai jos sudaro ne daugiau nei 10 proc. visų paskolos gavėjo projekto tinkamų finansuoti išlaidų vertės (su PVM, kai jis tinkamas finansuoti); 
	elektrinės ir reikalingos įsigyti susijusios elektrotechninės įrangos, konstrukcijų, kabelių bei susijusių montavimo (derinimo) darbų ir kitų susijusių Elektrinės įrengimo darbų išlaidos; 
	elektros kabelio tiesimo statybos iki elektrinės prijungimo prie elektros tinklų vietos (taško) išlaidos; 
	elektrinės prijungimo prie elektros energijos skirstomojo ir (ar) perdavimo tinklo mokestis (prijungimo įmoka) pagal prisijungimo sąlygas (sutartį); 
	žemės sklypo sutvarkymas, infrastruktūros ir inžinerinių tinklų bei sistemų sklype įrengimas ir (ar) sutvarkymas ir apsaugos įrengimo darbai (įskaitant sklypo aptvėrimo, apšvietimo išlaidas) (jei saulės ir (ar) vėjo elektrinė statoma ant žemės).

	PVM tuo atveju, jei Paskolos gavėjas teisės aktų nustatyta tvarka neturi galimybės įtraukti jo į PVM atskaitą;
	Pastatytos naujos, bet iki perleidimo Kliento nuosavybėn, neeksploatuotos Elektrinės įsigijimo investicinės išlaidos. Įsigijimo išlaidos yra tinkamos finansuoti, kai jos patirtos po Paraiškos pateikimo dienos;
	Projekto išlaidos yra tinkamos finansuoti, kai jos yra patirtos ir apmokėtos arba patirtos, bet neapmokėtos Paskolos gavėjo ir išlaidas pagrindžiantys dokumentai išrašomi Paskolos gavėjui arba Paskolos gavėjo įgaliotam asmeniui.

Aprašyme nurodoma, kad pasinaudojus technine pagalba t. y. konsultavimo paslaugomis, ir neįgyvendinus Projekto (pvz., neįrengus ar neįsigijus nutolusios elektrinės), dotacijos techninės pagalbos dalį, viršijančią 25 000 Eur, reikės grąžinti. Didžiausia dotacijos techninei pagalbai suma negali viršyti 100 000 Eur vienam Projektui. 
Projekto įgyvendinimo metu būtų siekiama įrengti arba įsigyti nutolusią saulės elektrinę, kurios galingumas būtų apie 4 MW. 	
Bendra planuojama projekto vertė – šiuo metu Planuojamo projekto vertė dar nėra tiksliai žinoma, nes analizuojamos įgyvendinimo alternatyvos bei siekiama gauti finansavimą konsultavimo paslaugoms, kurios reikalingos pasirenkant Projekto vykdymo būdus, apimtis ir finansavimo modelius. Preliminariai vertinama, kad projekto vertė gali būti apie 4,3 mln. eurų, iš kurių apie 2,1 mln. eurų tikimasi gauti kaip dotaciją, o likusią Projekto dalį reikėtų finansuoti paskolos lėšomis. 	

Priėmus sprendimą, Savivaldybės teisės aktai nekeičiami ir nenaikinami.


Sprendimui įgyvendinti bus reikalingi papildomi sprendimai dėl paskolos ėmimo. 


Šiuo metu nėra žinomas Šiaulių miesto savivaldybės biudžeto lėšų poreikis. 


Lietuvos Respublikos korupcijos prevencijos įstatymo 8 str. 1 d. 3 p. nustato, kad teisės akto rengėjas atlieka teisės akto projekto antikorupcinį vertinimą, jeigu rengiamame teisės akte numatoma reguliuoti visuomeninius santykius susijusius su Europos Sąjungos struktūrinių fondų paramos teikimu. Projekto veiklos ir rezultatai nereguliuos visuomeninių santykių, taip pat Šiaulių miesto savivaldybės administracija nėra Europos Sąjungos struktūrinių fondų paramos teikėja, todėl sprendimo projekto antikorupcinis vertinimas nėra taikytinas.


Sprendimą inicijuoja Šiaulių miesto meras. Sprendimo projektą parengė Šiaulių miesto savivaldybės administracijos Viešųjų investicijų skyrius. Tiesioginis rengėjas – vedėja Ieva Džiaugienė, tel. +370 41 383 420.


Teisinio reguliavimo poveikio vertinimas neatliekamas.

Viešųjų investicijų skyriaus vedėja                                                                              Ieva Džiaugienė

